
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ТУРИЗМ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья 
Чӑваш Республикин "Туризм ҫинчен" 1997 ҫулхи юпа уйӑхӗн 13-мӗшӗнчи 16 №-лӗ саккунне (Чӑваш Республикин Патшалӑх Канашӗн ведомоҫӗсем, 1997, 21 №; 2001, 40 №; 2004, 61 №; 2007, 73 №; 2008, 76, 77 №-сем; 2009, 80 №; "Республика" хаҫат, 2012, юпа уйӑхӗн 5-мӗшӗ; Чӑваш Респуб-ликин Саккунӗсен пуххи, 2013, 12 №; 2016, 6, 12 №-сем; "Республика" хаҫат, 2018, ҫу уйӑхӗн 8-мӗшӗ; 2022, ака уйӑхӗн 6-мӗшӗ; 2024, ҫӗртме уйӑхӗн 27-мӗшӗ, юпа уйӑхӗн 30-мӗшӗ) ҫакӑн пек улшӑнусем кӗртес:
1) 6 статьян пӗрремӗш пайӗн тӑххӑрмӗш абзацне ҫакӑн пек ҫырса хурас:
"туризм индустрийӗн сферинчи регионти патшалӑх тӗрӗслевӗ (надзорӗ) ҫинчен калакан положение ҫирӗплетесси;";
2) 7.1 статьяра:
а) ятӗнче "хӑна ҫурчӗсене" сӑмахсене "вырнаҫтару хатӗрӗсене" сӑмахсемпе улӑштарас;
ӑ) пӗрремӗш пайра "хӑна ҫурчӗсене" сӑмахсене "вырнаҫтару хатӗрӗсене" сӑмахсемпе улӑштарас;
б) иккӗмӗш пай хӑйӗн вӑйне ҫухатнӑ тесе йышӑнас;
3) II.1 сыпӑка ҫакӑн пек ҫырса хурас:
"II.1 СЫПӐК.	ТУРИЗМ ИНДУСТРИЙӖН СФЕРИНЧИ РЕГИОНТИ ПАТШАЛӐХ ТӖРӖСЛЕВӖ (НАДЗОРӖ) 

11.1 статья.	Туризм индустрийӗн сферинчи регионти патшалӑх тӗрӗслевӗ (надзорӗ)

1. Туризм индустрийӗн сферинчи (экскурсовод (гид) тата гид-куҫаруҫӑ пулӑшу ӗҫӗсем туса панӑ, проводник-инструктор уйрӑмах сыхламалли ҫут ҫанталӑк территорийӗсенче пулӑшу ӗҫӗсем туса панӑ тӗслӗхсемсӗр пуҫне) регионти патшалӑх тӗрӗслевне (надзорне) Чӑваш Республикин Министрсен Кабинечӗ полномочи панӑ Чӑваш Республикин ӗҫ тӑвакан органӗ туса пырать.
Экскурсовод (гид) тата гид-куҫаруҫӑ пулӑшу ӗҫӗсем туса панӑ, проводник-инструктор регион пӗлтерӗшлӗ уйрӑмах сыхламалли ҫут ҫанталӑк территорийӗсенче пулӑшу ӗҫӗсем туса панӑ чухне экскурсоводсен (гидсен), гид-куҫаруҫӑсен тата проводник-инструкторсен туристсене (экскурсантсене) ертсе ҫӳренӗ чухне тивӗҫлӗ аттестаци пурри енӗпе, ятарласа пӗрле ертсе ҫӳремелли туризм маршручӗсемпе ҫӳренӗ (иртсе ҫӳренӗ) чухне проводник-инструктор туристсене (экскурсантсене) ертсе ҫӳрес енӗпе Федерацин "Раҫҫей Федерацийӗнчи турист ӗҫ-хӗлӗн никӗсӗсем ҫинчен" саккунӗпе тата унпа килӗшӳллӗн йышӑнакан нормативлӑ право акчӗсемпе пӑхса хӑварнӑ, экскурсоводсен (гидсен), гид-куҫаруҫӑсен тата проводник-инструкторсен ӗҫӗ-хӗлӗ тӗлӗшпе лартнӑ требованисене пӑхӑннине хак парассине уйрӑмах сыхламалли ҫут ҫанталӑк территорийӗсене сыхлас тата вӗсемпе усӑ курас ӗҫри регионти патшалӑх тӗрӗслевӗн (надзорӗн) шайӗнче тӑваҫҫӗ.
2. Юридически сӑпатсем, уйрӑм предпринимательсем, физически сӑпатсем Федерацин "Раҫҫей Федерацийӗнчи турист ӗҫ-хӗлӗн никӗсӗсем ҫинчен" саккунӗпе тата унпа килӗшӳллӗн йышӑнакан нормативлӑ право акчӗсемпе пӑхса хӑварнӑ тата Федерацин "Раҫҫей Федерацийӗнчи турист ӗҫ-хӗлӗн никӗсӗсем ҫинчен" саккунӗн 195 статйин виҫҫӗмӗш–улттӑмӗш пайӗсенче кӑтартнӑ ҫирӗп йӗркепе пурнӑҫламалли требованисене пӑхӑнасси туризм индустрийӗн сферинчи регионти патшалӑх тӗрӗслевӗн (надзорӗн) ыйтӑвӗ пулса тӑрать.
3. Туризм индустрийӗн сферинчи регионти патшалӑх тӗрӗслевне (надзорне) йӗркелес тата пурнӑҫлас ӗҫе Федерацин "Раҫҫей Федерацийӗнчи патшалӑх тӗрӗслевӗ (надзорӗ) тата муниципаллӑ тӗрӗслев ҫинчен" 2020 ҫулхи утӑ уйӑхӗн 31-мӗшӗнчи 248-ФЗ №-лӗ саккунӗпе йӗркелесе тӑраҫҫӗ.
Туризм индустрийӗн сферинчи регионти патшалӑх тӗрӗслевӗ (надзорӗ) ҫинчен калакан положение Чӑваш Республикин Министрсен Кабинечӗ ҫирӗплетет.".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ака уйӑхӗн 29-мӗшӗ

